สวัสดีค่ะดิฉันอายุ16ค่ะพอดีประจำเดือนดิฉันขาดหลายเดือนค่ะแล้วก็มีเพศสัมพันธ์กับแฟนวันที่20มกราคม2563ใส่ถุงค่ะมีโอกาสท้องได้ไหมค่ะ
สวัสดีค่ะ หากก่อนหน้าที่จะมีประจำเดือนขาด ได้มีเพศสัมพันธ์มาก่อน ก็ควรลองตรวจหาการตั้งครรภ์ดูด้วยค่ะ หากตรวจไม่พบ การที่ประจำเดือนไม่มานานหลายเดือนในช่วงวัยรุ่นนั้น มักเกิดจากการทำงานผลิตฮอร์โมนของรังไข่ที่ยังไม่สมบูรณ์ หรือทำงานผิดปกติ เช่น มีภาวะมีถุงน้ำจำนวนมากในรังไข่ (PCOS) นอกจากนี้ ก็อาจเกิดจากการมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ หรืออาจมีภาวะไทรอยด์ฮอร์โมนผิดปกติ เป็นต้นหากประจำเดือนไม่มานานเกิน 6 เดือน แนะนำควรไปพบแพทย์ เพื่อตรวจว่าเกิดจากสาเหตุใด หากเกิดจากการที่รังไข่ทำงานไม่สมบูรณ์หรือการผลิตฮอร์โมนผิดปกติ แพทย์ก็จะให้ยาปรับฮอร์โมนมาทานเพื่อให้ประจำเดือนมาเป็นปกติค่ะส่วนการมีเพศสัมพันธ์ในวันที่ 20 ม.ค. นั้น หากใส่ถุงยางอนามัย ก็จะมีโอกาสตั้งครรภ์น้อยอยู่ค่ะ อย่างไรก็ตาม หลังจากที่มีเพศสัมพันธ์ไปแล้ว 2 สัปดาห์ อาจลองตรวจหาการตั้งครรภ์ดูด้วยค่ะ